Hassan Habibi

Hassan Habibi ( 1940-yil, 7-fevralda tugʻilgan) – eronlik sobiq futbolchi. Hozirgi kunda murabbiylik faoliyatini olib bormoqda.

 Futbolchilik faoliyati 
Habibi Kirmon shahrida tugʻilgan. Toʻrt yoshligida oilasi Tehronga koʻchib oʻtgan. U yerda otasi Sogʻliqni saqlash vazirligida kotib vazifasida ishlagan. Futbolchilik faoliyatini „Shahin“ futbol klubida boshlagan. 1958-yilda milliy terma jamoaga chaqirilgan. 1960-yilda Hassan Esteghlal klubiga oʻtib, mazkur klubda bir necha mavsum davomida faoliyat yuritgan. 1964-yilda „PAS Tehran“ jamoasi safiga oʻtgan va 1971-yilgacha shu klub safida harakat qilgan. 1964-yilgi yozgi Olimpiya oʻyinlarida ishtirok etgan Eron milliy terma jamoasiga sardorlik qilgan. 1966-yilgi Osiyo oʻyinlari va 1968-yilgi Osiyo kubogida kumush medalni qoʻlga kiritgan.

 Murabbiylik faoliyati 
Futbolchilik faoliyatini yakunlagandan soʻng Habibi „PAS Tehron“ klubiga murabbiylik qilgan. 1979-yilda 1980-yilgi yozgi olimpiya oʻyinlarida ishtirok etish huquqini qoʻlga kiritgan Iran milliy terma jamoasi murabbiylar shtabi tarkibiga qoʻshilgan. Biroq, Sovet Ittifoqi tomonidan Afgʻoniston bosib olingani tufayli Eron Futbol Federatsiyasi musobaqada qatnashishdan bosh tortgan. Keyin Hassan Habibi boshchiligidagi terma jamoa 1980-yilgi Osiyo kubogida bronza medalga sazovor boʻlgan. Eron Futbol Federatsiyasining bosh kotibi – Nasser Noamooz isteʼfoga chiqishi bilan Hasaan Habibi ham terma jamoani tark etgan.

Shundan soʻng Habibi Ararat klubini boshqarib, klubning Tehran hududiy ligasidan Azadegan ligasiga chiqishiga yordam bergan. 11 yillik tanaffusdan keyin Eron terma jamoasi boshqaruviga qaytgan. 1992-yilgi yozgi olimpiya oʻyinlarida 23 yoshgacha boʻlgan futbolchilardan iborat Eron terma jamoasini boshqargan. U Karim Bagheri, Mehrdad Minavand, Khodadad Azizi va Mehdi Mahdavikia kabi koʻplab isteʼdodli futbolchilarni futbol ommasiga tanishtirgan.

Futbol boʻyicha Eron milliy terma jamoasini 1979-yildan 1982-yilgacha boshqarib borgan.

 Yutuqlari 

1964-yilgi Yozgi Olimpiada oʻyinlari futbolchi sifatida ishtirok etgan

1968-yilda Eron milliy terma jamoasi tarkibida Osiyo kubogini qoʻlga kiritgan

1980-yilgi Yozgi Olimpiada oʻyinlari saralashida Eron milliy terma jamoasiga murabbiylik qilgan

1980-yilgi Osiyo kubogida 3-oʻrinni egallagan Eron milliy terma jamoasiga murabbiylik qilgan

 Manbalar 

 Havolalar  

Turkum:Yashayotgan insonlar
Turkum:Eronlik erkak futbolchilar
Turkum:Erkak futbol himoyachilari
Turkum:PAS Tehron F.C. futbolchilari
Turkum:Esteghlal F.C. futbolchilari
Turkum:AFC Osiyo kubogida gʻolib boʻlgan oʻyinchilar
Turkum:Eronlik futbol murabbiylar